ประกาศคณะกรรมการกํากับตลาดทุนที่ ทน/จ. 36/2563เรื่อง การผ่อนผันการดําเนินการของกองทุนรวมอสังหาริมทรัพย์ กองทุนรวมโครงสร้างพื้นฐาน และทรัสต์เพื่อการลงทุนใน อสังหาริมทรัพย์ เนื่องจากสถานการณ์การระบาดของ โรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19))\_\_\_\_\_\_\_\_\_\_\_\_\_\_\_\_\_\_\_\_โดยที่สถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) ได้ส่งผลกระทบต่อการดําเนินการของกองทุนรวมอสังหาริมทรัพย์ กองทุนรวมโครงสร้างพื้นฐาน และทรัสต์เพื่อการลงทุนในอสังหาริมทรัพย์ อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 มาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 129/3 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ในประกาศนี้ "กองทุนรวม" หมายความว่า กองทุนรวมอสังหาริมทรัพย์และกองทุนรวมโครงสร้างพื้นฐาน "กองทุนรวมอสังหาริมทรัพย์" หมายความว่า กองทุนรวมอสังหาริมทรัพย์ที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535 แต่มิให้หมายความรวมถึงกองทุนรวมอสังหาริมทรัพย์พิเศษ "กองทุนรวมอสังหาริมทรัพย์พิเศษ" หมายความว่า กองทุนรวมดังต่อไปนี้ (1) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (2) กองทุนรวมอสังหาริมทรัพย์และสิทธิเรียกร้อง "กองทุนรวมโครงสร้างพื้นฐาน" หมายความว่า กองทุนรวมโครงสร้างพื้นฐานที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535 "กองทรัสต์" หมายความว่า ทรัสต์เพื่อการลงทุนในอสังหาริมทรัพย์ที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550 "สถานการณ์โควิด 19" หมายความว่า สถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "ผู้จัดการกองทรัสต์" หมายความว่า บุคคลที่ทําหน้าที่เป็นผู้จัดการกองทรัสต์ตามสัญญาก่อตั้งทรัสต์ "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม "ผู้ยื่นคําขออนุญาตเสนอขายหน่วยทรัสต์" หมายความว่า ผู้ยื่นคําขออนุญาตเสนอขายหน่วยทรัสต์ตามประกาศออกและเสนอขายหน่วยทรัสต์ "ตลาดหลักทรัพย์" หมายความว่า ตลาดหลักทรัพย์แห่งประเทศไทย "ประกาศจัดการกองทุนรวมอสังหาริมทรัพย์" หมายความว่า ประกาศคณะกรรมการกํากับตลาดทุนว่าด้วยการจัดการกองทุนรวมอสังหาริมทรัพย์ "ประกาศจัดการกองทุนรวมโครงสร้างพื้นฐาน" หมายความว่า ประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน "ประกาศออกและเสนอขายหน่วยทรัสต์" หมายความว่า ประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ข้อ ๒ ในกรณีที่บริษัทจัดการไม่สามารถดําเนินการตรวจตราสภาพอสังหาริมทรัพย์ในปี พ.ศ. 2563 ได้ตามปกติเนื่องจากได้รับผลกระทบจากสถานการณ์โควิด 19 ให้บริษัทจัดการได้รับผ่อนผันการตรวจตราสภาพอสังหาริมทรัพย์ที่กองทุนรวมอสังหาริมทรัพย์ลงทุนในส่วนที่ต้องดําเนินการให้แล้วเสร็จในปี พ.ศ. 2563 เมื่อแจ้งเหตุผลและความจําเป็นผ่านระบบการรับส่งข้อมูลของตลาดหลักทรัพย์ตามแนวทางที่ตลาดหลักทรัพย์กําหนด ทั้งนี้ ก่อนวันครบระยะเวลาตรวจตราสภาพอสังหาริมทรัพย์ตามที่กําหนดไว้ในประกาศจัดการกองทุนรวมอสังหาริมทรัพย์ในกรณีของการตรวจตราสภาพอสังหาริมทรัพย์ตามที่กําหนดในสัญญาแต่งตั้งผู้ดูแลผลประโยชน์ในส่วนที่ต้องดําเนินการให้แล้วเสร็จในปี พ.ศ. 2563 บริษัทจัดการอาจผ่อนผันการดําเนินการดังกล่าวให้แก่ผู้ดูแลผลประโยชน์ได้ เมื่อได้แจ้งเหตุผลและความจําเป็นผ่านระบบการรับส่งข้อมูลของตลาดหลักทรัพย์ตามวรรคหนึ่งแล้วในระหว่างระยะเวลาตามวรรคหนึ่งและวรรคสอง หากปรากฏเหตุการณ์หรือการเปลี่ยนแปลงใด ๆ ที่อาจมีผลกระทบต่อมูลค่าอสังหาริมทรัพย์อย่างมีนัยสําคัญ ให้บริษัทจัดการและผู้ดูแลผลประโยชน์ดําเนินการตรวจตราสภาพอสังหาริมทรัพย์ดังกล่าวโดยไม่ชักช้าข้อ ๓ การจัดหาผลประโยชน์จากอสังหาริมทรัพย์ของกองทุนรวมอสังหาริมทรัพย์หรือกองทรัสต์ที่ได้รับผลกระทบจากสถานการณ์โควิด 19 ซึ่งส่งผลให้รายได้ประจําของกองทุนรวมอสังหาริมทรัพย์ลดลงจนไม่สามารถดํารงสัดส่วนรายได้สําหรับรอบปีบัญชี พ.ศ. 2563 หรือส่งผลให้กองทรัสต์ไม่สามารถดํารงสัดส่วนค่าเช่าที่อ้างอิงกับผลประกอบการหรือค่าเช่าที่กําหนดไว้แน่นอนล่วงหน้าได้ในปี พ.ศ. 2563 ตามประกาศจัดการกองทุนรวมอสังหาริมทรัพย์ หรือประกาศออกและเสนอขายหน่วยทรัสต์ แล้วแต่กรณี ให้กองทุนรวมอสังหาริมทรัพย์หรือกองทรัสต์ได้รับการผ่อนผันโดยไม่ต้องจัดหาผลประโยชน์จากอสังหาริมทรัพย์ให้เป็นไปตามสัดส่วนรายได้ตามประกาศดังกล่าว ข้อ ๔ การขอมติจากผู้ถือหน่วยลงทุนด้วยวิธีการส่งหนังสือขอมติในปี พ.ศ. 2563 บริษัทจัดการอาจส่งหนังสือขอมติจากผู้ถือหน่วยลงทุนล่วงหน้าไม่น้อยกว่า 14 วันก่อนวันปิดรับหนังสือตอบกลับจากผู้ถือหน่วยลงทุน แทนการส่งหนังสือขอมติตามระยะเวลาที่กําหนดในประกาศจัดการกองทุนรวมอสังหาริมทรัพย์ หรือประกาศจัดการกองทุนรวมโครงสร้างพื้นฐาน แล้วแต่กรณีได้ ข้อ ๕ การกู้ยืมเงินของกองทรัสต์ที่ได้รับผลกระทบเนื่องจากสถานการณ์โควิด 19 ให้สามารถกู้ยืมเงินได้เพิ่มเติมจากการกู้ยืมเงินตามที่กําหนดในประกาศออกและเสนอขายหน่วยทรัสต์ ตามหลักเกณฑ์ดังต่อไปนี้ (1) เป็นการกู้ยืมเงินระยะสั้นที่มีการทําสัญญากู้ยืมเงินและเบิกเงินกู้ครั้งแรกภายในปี พ.ศ. 2563 โดยมีกําหนดเวลาชําระหนี้เงินกู้ไม่เกิน 1 ปีนับแต่วันที่ทําสัญญากู้ยืมเงิน (2) เป็นการกู้ยืมเงินเพื่อวัตถุประสงค์ในการเสริมสภาพคล่องของกองทรัสต์ และต้องมิใช่เพื่อการจ่ายประโยชน์ตอบแทนให้แก่ผู้ถือหน่วยทรัสต์หรือการลดเงินทุนชําระแล้วของกองทรัสต์ (3) จํานวนเงินที่กู้ยืมดังกล่าวต้องไม่เกินค่าใช้จ่ายหรือภาระผูกพันอื่นของกองทรัสต์ตามงบการเงินปีล่าสุด หรือภาระผูกพันที่กองทรัสต์ต้องปฏิบัติตามสัญญาหรือตามข้อมูลที่ได้มีการเปิดเผยแก่ผู้ถือหน่วยทรัสต์ไว้แล้วก่อนวันทําสัญญากู้ยืมเงิน เช่น ข้อมูลที่เปิดเผยไว้ในหนังสือชี้ชวนหรือแบบแสดงรายการข้อมูลประจําปี เป็นต้น (4) ต้องได้รับความเห็นชอบจากทรัสตีของกองทรัสต์ข้อ ๖ การประเมินมูลค่าหรือการสอบทานการประเมินมูลค่าอสังหาริมทรัพย์หรือทรัพย์สินกิจการโครงสร้างพื้นฐานที่กองทุนรวมลงทุนในส่วนที่ต้องดําเนินการให้แล้วเสร็จในปี พ.ศ. 2563 หากผู้ประเมินมูลค่าทรัพย์สินของกองทุนรวมไม่สามารถดําเนินการได้เนื่องจากได้รับผลกระทบจากสถานการณ์โควิด 19 ให้บริษัทจัดการขอผ่อนผันการประเมินมูลค่าหรือการสอบทานการประเมินมูลค่าอสังหาริมทรัพย์หรือทรัพย์สินกิจการโครงสร้างพื้นฐานต่อสํานักงานตามหลักเกณฑ์ดังต่อไปนี้(1) จัดส่งหนังสือขอผ่อนผันดังกล่าวที่มีข้อมูลตามวรรคสองต่อสํานักงาน ทั้งนี้ ก่อนวันครบระยะเวลาที่กําหนดไว้ในประกาศจัดการกองทุนรวมอสังหาริมทรัพย์ หรือประกาศจัดการกองทุนรวมโครงสร้างพื้นฐาน แล้วแต่กรณี(2) เปิดเผยข้อมูลตามวรรคสองผ่านระบบการรับส่งข้อมูลของตลาดหลักทรัพย์ตามแนวทางที่ตลาดหลักทรัพย์กําหนดหนังสือขอผ่อนผันตามวรรคหนึ่ง (1) ต้องแสดงข้อมูลอย่างน้อยดังต่อไปนี้(1) เหตุผลและความจําเป็นในการขอผ่อนผันซึ่งแสดงถึงข้อมูลอย่างน้อยดังนี้ (ก) ผลกระทบที่เกิดขึ้นกับรายได้ของกองทุนรวมอันเนื่องมาจากสถานการณ์โควิด 19 (ข) อุปสรรคหรือข้อจํากัดในการดําเนินงานหรือการเข้าถึงข้อมูลซึ่งมีผลกระทบอย่างมีนัยสําคัญต่อการประเมินมูลค่าอสังหาริมทรัพย์หรือทรัพย์สินกิจการโครงสร้างพื้นฐาน จนเป็นผลให้ผู้ประเมินมูลค่าทรัพย์สินของกองทุนรวมไม่สามารถประเมินมูลค่าหรือสอบทานการประเมินมูลค่าอสังหาริมทรัพย์หรือทรัพย์สินกิจการโครงสร้างพื้นฐานได้(2) ข้อมูลอื่นที่จําเป็นและเป็นประโยชน์หรืออาจมีผลกระทบต่อการตัดสินใจของผู้ถือหน่วยลงทุนและผู้ลงทุนอย่างมีนัยสําคัญ เช่น หนังสือแจ้งเหตุผลการไม่สามารถประเมินมูลค่าหรือสอบทานการประเมินมูลค่าอสังหาริมทรัพย์หรือทรัพย์สินกิจการโครงสร้างพื้นฐานจากผู้ประเมินมูลค่าทรัพย์สินของกองทุนรวม เป็นต้นข้อ ๗ การจ่ายเงินปันผลให้แก่ผู้ถือหน่วยลงทุนของกองทุนรวมที่ได้รับผลกระทบจากสถานการณ์โควิด 19 ซึ่งมีรอบปีบัญชีสิ้นสุดไม่เกินวันที่ 31 ธันวาคม พ.ศ. 2563 ให้บริษัทจัดการจ่ายเงินปันผลไม่น้อยกว่าร้อยละ 90 ของกําไรสุทธิที่ปรับปรุงแล้วของรอบปีบัญชีนั้น ทั้งนี้ กําไรสุทธิที่ปรับปรุงแล้วดังกล่าวให้ปรับปรุงเพิ่มเติมจากรายการตามประกาศจัดการกองทุนรวมอสังหาริมทรัพย์ หรือประกาศจัดการกองทุนรวมโครงสร้างพื้นฐานได้ ด้วยรายการผลต่างระหว่างรายได้ค่าเช่าค้างรับในรอบปีบัญชีก่อนหน้ากับรอบปีบัญชีปัจจุบันทั้งนี้ รายได้ค่าเช่าค้างรับตามวรรคหนึ่งให้รวมถึงรายได้ที่เกี่ยวเนื่องจากการให้เช่าค้างรับด้วยข้อ ๘ ในกรณีที่ผู้ได้รับอนุญาตไม่สามารถเสนอขายหน่วยทรัสต์ของกองทรัสต์ให้แล้วเสร็จภายในระยะเวลาที่กําหนดในประกาศออกและเสนอขายหน่วยทรัสต์ เนื่องจากได้รับผลกระทบจากสถานการณ์โควิด 19 ให้ผู้ได้รับอนุญาตยื่นขอขยายระยะเวลาการเสนอขายหน่วยทรัสต์ต่อสํานักงานไม่น้อยกว่า 30 วันก่อนครบระยะเวลาที่กําหนดในประกาศออกและเสนอขายหน่วยทรัสต์ ทั้งนี้ ให้สํานักงานมีอํานาจขยายระยะเวลาตามที่เห็นสมควรแต่ไม่เกิน 12 เดือนนับแต่วันที่สํานักงานแจ้งผลการอนุญาตครั้งแรกในกรณีที่รายงานประเมินมูลค่าทรัพย์สินมีอายุเกิน 1 ปีในวันที่กองทรัสต์เสนอขายหน่วยทรัสต์ หรือในกรณีที่มีปัจจัยอันอาจทําให้มูลค่าการประเมินทรัพย์สินเปลี่ยนแปลงไปอย่างมีนัยสําคัญ ให้ผู้ได้รับอนุญาตจัดให้มีการปรับปรุงรายงานการประเมินมูลค่าทรัพย์สินให้เป็นปัจจุบันก่อนดําเนินการเสนอขายหน่วยทรัสต์ข้อ ๙ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2563 เป็นต้นไปผู้มีอํานาจลงนาม - ประกาศ ณ วันที่ 17 กรกฎาคม พ.ศ. 2563 (นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน